b'\n_START_ARTICLE_\nFranjo Giller\n_START_SECTION_\nNogometna karijera\n_START_PARAGRAPH_\nNogomet je zapo\xc4\x8deo igrati sa 17 godina u Gra\xc4\x91anskom iz Srijemske Mitrovice. Od 1925. godine nastupa za zagreba\xc4\x8dki Gra\xc4\x91anski s kojim je osvojio dva dr\xc5\xbeavna prvenstva 1926. i 1928. Nakon ozljede 1929. godine nastupa za beogradske klubove Jugoslaviju i \xc4\x8cukari\xc4\x8dki. Za jugoslavensku reprezentaciju prvi puta je zaigrao 30. svibnja 1926. protiv Bugarske (3:1). Ukupno je odigrao 13 reprezentaivnih utakmica, te postigao 3 pogotka. Igrao je i dva puta za B reprezentaciju. Igrao je 13 puta za beogradsku i 6 puta za zagreba\xc4\x8dku reprezentaciju. S obje reprezentacije osvojio je Kup JNS-a (1926. i 1927. godine).\n_START_SECTION_\nZanimljivo\n_START_PARAGRAPH_\nBio je prvi jugoslavenski nogometa\xc5\xa1 koji se podvrgnuo operaciji meniskusa (1931.). Te\xc5\xa1ku ozljedu zadobio je na utakmici protiv Francuske 1929. godine.\n_START_SECTION_\nSmrt\n_START_PARAGRAPH_\nKao Hrvat, njema\xc4\x8dkog porijekla, mobiliziran je za vrijeme drugog svjetskog rata. U poku\xc5\xa1aju bijega na stranu partizana otkriven je i uhi\xc4\x87en. Strijeljan je od strane njema\xc4\x8dkih nacista 20. prosinca 1943. u Vr\xc5\xa1cu.'